Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 304/07)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Verdicchio di Matelica”

PDO-IT-A0481-AM03

Tiedonannon päivämäärä: 27.5.2022

HYVÄKSYTYN MUUTOKSEN KUVAUS JA PERUSTELUT

1. Pakkaaminen – pakkaukset ja vetoisuudet

Kuvaus: Verdicchio di Matelica -viini (ilman muita merkintöjä) voidaan pakata muuhun kuin lasipakkaukseen: pakkauksena voidaan käyttää polyetyleenistä tai monikerroksisesta muovipolyesterista valmistettua pakkausta, joka on suljettu pahvista tai muusta jäykästä materiaalista valmistettuun laatikkoon. Tällaisen pakkauksen vetoisuuden osalta on noudatettava kansallisessa ja Euroopan unionin lainsäädännössä vahvistettua vähimmäisvetoisuutta. Passito-tyyppinen viini on saatettava markkinoille aina lasipulloissa, joiden vetoisuus saa olla enintään 1,5 litraa.

Perustelut: Kyseessä on Verdicchio di Matelica -viinin vaihtoehtoinen pakkaustyyppi, kun ei käytetä lasipakkausta. Tätä vaihtoehtoa – sekä Passito-viineille käytettyjen pullojen vähimmäisvetoisuutta – ovat pyytäneet tuottajat yksityiskohtaisten teknisten ja kaupallisten arviointien jälkeen.

Muutos koskee tuote-eritelmän 7 artiklaa ja yhtenäisen asiakirjan 9 kohtaa.

2. Vuosikerta

Kuvaus: Verdicchio di Matelica -viinin etikettiin on merkittävä viinin vuosikerta. Tämä ei koske kuohuviinejä, joita ei merkitä vuosikertaviineiksi.

Perustelut: Tämä on parempi tapa määrittää, miten kyseisellä nimityksellä varustetut tuotteet on merkittävä.

Muutos koskee tuote-eritelmän 7 artiklaa ja yhtenäisen asiakirjan 9 kohtaa.

3. Viittaukset valvontaelimeen – osoitteen muutos

Kuvaus: Valvontaelimen (Valoritalia società per la certificazione delle qualità e delle produzioni vitivinicole italiane S.r.l.) osoite (Via Piave 24, 00187 Roma) on vaihtunut, ja uusi osoite on Via Venti Settembre 98/G, 00187 Roma, Italia.

Perustelut: Verdicchio di Matelica -viinin valvontaelimen rekisteröity toimipaikka on muuttunut.

Muutos koskee tuote-eritelmän 10 artiklaa, mutta se ei vaikuta yhtenäiseen asiakirjaan.

YHTENÄINEN ASIAKIRJA

1. Tuotteen nimi

Verdicchio di Matelica

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

1. Verdicchio di Matelica

LYHYT KIRJALLINEN KUVAUS

Verdicchio di Matelica (SAN) -viinit ovat väriltään vaalean oljenkeltaisia. Niillä on tunnusomainen ja hienovarainen tuoksu, kuiva ja tasapainoinen maku sekä aavistuksen kitkerä jälkimaku.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

2. Verdicchio di Matelica passito

LYHYT KIRJALLINEN KUVAUS

Verdicchio di Matelica passito (SAN) -viinien väri vaihtelee keltaisesta meripihkanväriseen. Niillä on tunnusomainen, voimakas, eettereitä muistuttava tuoksu, ja maku vaihtelee puolimakeasta makeaan. Niiden rakenne on samettinen, ja niillä on tunnusomainen, aavistuksen kitkerä jälkimaku.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (mg/litra)

3. Verdicchio di Matelica spumante

LYHYT KIRJALLINEN KUVAUS

Verdicchio di Matelica spumante (SAN) -kuohuviinit ovat väriltään oljenkeltaisia vaaleanvihrein vivahtein. Niillä on tunnusomainen, hienovarainen, hienostunut, runsas ja monivivahteinen tuoksu, vaahto on hienojakoista ja pitkäkestoista, ja maku vaihtelee erittäin kuivasta kuivaan. Nämä kuohuviinit ovat maukkaita, raikkaita, hienostuneita ja tasapainoisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

5.1. Erityiset viininvalmistusmenetelmät

–

5.2. Enimmäistuotokset

1. Verdicchio di Matelica

13 000 kilogrammaa rypäleitä hehtaaria kohden

2. Verdicchio di Matelica passito

13 000 kilogrammaa rypäleitä hehtaaria kohden

3. Verdicchio di Matelica spumante

13 000 kilogrammaa rypäleitä hehtaaria kohden

6. Rajattu maantieteellinen alue

Verdicchio di Matelica (SAN) -viinien valmistukseen käytettävien rypäleiden viljelyalue kattaa osan Maceratan maakunnassa sijaitsevien Matelican, Esanatoglian, Gagliolen, Castelraimondon, Camerinon ja Pioracon kuntien alueesta sekä osan Anconan maakunnassa sijaitsevien Cerreto d’Esin ja Fabrianon kuntien alueesta.

7. Viininvalmistuksessa käytettävät rypälelajikkeet

Verdicchio bianco B. - Trebbiano di Soave B.

8. Yhteyden/yhteyksien kuvaus

Verdicchio di Matelica

Inhimilliset tekijät ovat olleet ratkaisevassa osassa Verdicchio di Matelica (SAN) -viinien valmistusmenetelmien ja näiden viinien valmistukseen käytettävien rypäleiden kasvatusmenetelmien kehittämisessä. Kuohuviinien ja passito-viinien valmistus ja nauttiminen ovat kyseisen alueen vuosisatoja vanha perinne, josta on lukuisia mainintoja eri lähteissä. Inhimillisten tekijöiden sekä viljelyalueen ainutlaatuisten luonnollisten tekijöiden (kuten ilmaston ja alueen maalajien) vuorovaikutuksen myötä Verdicchio di Matelica (SAN) -viineille ovat kehittyneet niiden tunnusomaiset ja täysin ainutlaatuiset analyyttiset, aromaattiset ja aistinvaraiset ominaisuudet, jotka ovat erottamattomasti yhteydessä pääasiallisena rypälelajikkeena käytettyyn kotoperäiseen lajikkeeseen.

9. Olennaiset lisäedellytykset (pakkaaminen, merkinnät, muut vaatimukset)

Vuosikerran ilmoittaminen

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Verdicchio di Matelica (SAN) -viinien etikettiin on merkittävä viinin vuosikerta. Tämä ei koske kuohuviinejä, joita ei merkitä vuosikertaviineiksi.

Pakkaaminen ja astiat

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Verdicchio di Matelica -viinit (ilman muita merkintöjä) voidaan pakata muuhun kuin lasipakkaukseen: pakkauksena voidaan käyttää polyetyleenistä tai monikerroksisesta muovipolyesterista valmistettua pakkausta, joka on suljettu pahvista tai muusta jäykästä materiaalista valmistettuun laatikkoon. Tällaisen pakkauksen vetoisuuden osalta on noudatettava kansallisessa ja Euroopan unionin lainsäädännössä vahvistettua vähimmäisvetoisuutta.

Verdicchio di Matelica passito -viinit on saatettava kulutukseen aina lasipulloissa, joiden vetoisuus saa olla enintään 1,5 litraa.

Linkki tuote-eritelmään

https://www.politicheagricole.it/flex/cm/pages/ServeBLOB.php/L/IT/IDPagina/18198

(1) EYVL L 9, 11.1.2019, s. 2.